Kyk hoe lyk Rox-Zee se knewel | Netwerk24
Deur Ischke De Jager 07 April 2019 16:11
Dit lyk of boer Réan en sy Rox-Zee van die laaste seisoen van Boer soek ’n vrou verloof is.
Hulle albei het foto’s op Instagram geplaas waar Rox-Zee spog met ’n knewel van ’n diamant aan haar ringvinger.
“Definitief my liewe Re. Lief vir jou engel,” het Rox-Zee daarby geskryf.
By Réan se plasing van dieselfde foto’s het hy geskryf: “ ’n Klippie vir my nooi . . . Dis tyd dat ek hom van die durbanbox na die groblershoopbox oorsit.”
Réan bedryf ’n wingerd-en-pekanneutboerdery naby Groblershoop in die Noord-Kaap en Rox-Zee is ’n
skoonheidsterapeut van Durban.
Die paartjie, wat al amper nege maande saam is, lyk dolgelukkig op die foto’s.
Hulle was een van die gunsteling-paartjies van die 11de seisoen van die kykNET-werklikheidsreeks en het reeds aan die einde van die seisoen bekend gemaak dat hulle vinnig wil trou.
Nie Rox-Zee, haar ma (Rijkie Veldhuizen) of Réan kon Sondagmiddag vir kommentaar bereik word nie.
Dit lyk asof Réan en Rox-Zee nou verloof is. Foto: Instagram/Rox-Zee Veldhuizen
Boer Réan en Rox-Zee met die diamantring aan haar ringvinger. Foto: Instagram/Rox-Zee Veldhuizen
Meer oor: Rox-Zee | Verlowing